สำนักงานข้าหลวงใหญ่เพื่อสิทธิมนุษยชนแห่งสหประชาชาติ เปิดรับสมัครนักปกป้องสิทธิมนุษยชน ทั้งที่สังกัด
องค์กร หรือปัจเจกบุคคล เพื่อเข้าร่วมการอบรม “หลักสูตรนักปกป้องสิทธิมนุษยชน” ซึ่งมีเป้าหมายเพื่อ
เพิ่มศักยภาพของผู้ที่ทำงานด้านสิทธิมนุษยชนในประเทศไทย (ผู้ปฏิบัติงานรุ่นกลาง) หลักสูตรนี้ ริเริ่มขึ้น
เมื่อปี 2557 และขณะนี้นักปกป้องสิทธิมนุษยชนชาวไทยผ่านการอบรมแล้ว 35 คน ส่วนใหญ่เป็นผู้หญิงนัก
ปกป้องสิทธิมนุษยชน

**หลักสูตรอบรม ประกอบด้วยการอบรมอย่างเข้มข้น เป็นเวลา 10 วัน ซึ่งแบ่งการอบรมเป็น 2 ครั้ง
ครั้งละ 5วัน ในการอบรมช่วง 5 วันแรกจะจัดขึ้นระหว่างวันที่ 27-31 มีนาคม พ.ศ. 2560 เนื้อหา
การอบรมประกอบด้วย มาตรฐานด้านสิทธิมนุษยชนของสหประชาชาติ ฝึกฝนทักษะการเก็บข้อมูลและการสัมภาษณ์ด้านสิทธิมนุษยชน

และในช่วงการอบรมครั้งถัดไป จะจัดขึ้นระหว่างวันที่ 21-25 สิงหาคม 2560 ซึ่งจะเป็นการอบรมเรื่อง พันธกรณีและระบบกลไกด้านสิทธิมนุษยชนแห่งสหประชาชาติ การรณรงค์ด้านสิทธิมนุษยชนด้วยสื่อ และการประสานงานกับกลไกด้านสิทธิมนุษยชนแห่งสหประชาชาติ หน่วยงานของรัฐและภาคประชาสังคมภายในประเทศ**
**การอบรมทั้งสองครั้งจะจัดขึ้นที่ มหาวิทยาลัยมหิดล ศาลายา จ.นครปฐม ประเทศไทย**

คุณสมบัติ ผู้สมัครเป็นผู้ปฏิบัติงานด้านการปกป้องสิทธิมนุษยชน ทั้งด้านสิทธิพลเมืองและสิทธิทางการเมือง
สิทธิทางเศรษฐกิจ สังคม และวัฒนธรรม สิทธิแรงงาน สิทธิเด็ก ผู้ลี้ภัย ผู้แสวงหาที่พักพิง และแรงงาน
ข้ามชาติ รวมทั้งผู้ทำงานด้านสิทธิชุมชน นักเคลื่อนไหวด้านสิทธิที่ดิน นักเคลื่อนไหวด้านสิ่งแวดล้อม สิทธิ
ความหลากหลายทางเพศ สิทธิของชนเผ่าพื้นเมือง และสิทธิด้านอื่นๆ

เราสนับสนุนให้ผู้หญิงนักปกป้องสิทธิมนุษยชน และนักปกป้องสิทธิมนุษยชนที่ทำงานอยู่ในต่างจังหวัดสมัคร
แต่ทั้งนี้ ผู้สมัครต้องเป็นผู้ที่สามารถเข้าร่วมการอบรมได้ทั้งสองครั้ง

สำนักงานข้าหลวงใหญ่เพื่อสิทธิมนุษยชนแห่งสหประชาชาติเป็นผู้รับผิดชอบค่าเดินทาง ค่าที่พัก ค่าอาหาร
สำหรับผู้สมัครที่ได้รับคัดเลือก

กรุณาส่งใบสมัคร ภายในวันที่ 30 มกราคม 2560 ที่อีเมล์ ohchr.bangkok@un.org และผู้ที่ได้รับคัด
เลือกจะได้รับการแจ้งให้ทราบในวันที่ 15 กุมภาพันธ์ 2560

ต้องการรายละเอียดเพิ่มเติม โปรดติดต่อ 02- 2882134